CELEX: 32011R1257
Language: fi
Date: 2011-11-23 00:00:00
Title: Komission täytäntöönpanoasetus (EU) N:o 1257/2011, annettu 23 päivänä marraskuuta 2011 , korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista annetun asetuksen (EY) N:o 810/2008 muuttamisesta

3.12.2011   
            
            
               FI
            
            
               Euroopan unionin virallinen lehti
            
            
               L 320/12
            
         KOMISSION TÄYTÄNTÖÖNPANOASETUS (EU) N:o 1257/2011,
   annettu 23 päivänä marraskuuta 2011,
   korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista annetun asetuksen (EY) N:o 810/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (1) ja erityisesti sen 1 artiklan 1 kohdan,
   sekä katsoo seuraavaa:.
   
               (1)
            
            
               Komission asetuksen (EY) N:o 810/2008 (2) 1 artiklassa avattiin vuotuiset tariffikiintiöt CN-koodeihin 0201 ja 0202 kuuluvalle korkealaatuiselle tuoreelle, jäähdytetylle tai jäädytetylle naudanlihalle ja CN-koodeihin 0206 10 95 ja 0206 29 91 kuuluville tuotteille sekä CN-koodiin 0202 30 90 kuuluvalle jäädytetylle luuttomalle puhvelinlihalle.
            
         
               (2)
            
            
               Asetuksen (EY) N:o 810/2008 2 artiklan a alakohdassa myönnetään 28 000 tonnia CN-koodeihin 0201 30 00 ja 0206 10 95 kuuluvaa valikoiduiksi paloiksi leikattua, tiettyä määritelmää vastaavaa luutonta naudanlihaa.
            
         
               (3)
            
            
               Euroopan unionin ja Argentiinan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehdyssä sopimuksessa (3), joka hyväksyttiin neuvoston päätöksellä 2011/769/EU (4), määrätään Argentinalle myönnetyn, luutonta tuoretta tai jäähdytettyä naudanlihaa koskevan EU:n tariffikiintiön korottamisesta 1 500 tonnilla. Ensimmäisten neljän soveltamisvuoden osalta korotus on 2 000 tonnia vuodessa. Kyseisessä sopimuksessa määrätään lisäksi maakohtaisen 200 tonnin kiintiön perustamisesta Argentiinalle jäädytettyä luutonta puhvelinlihaa koskevaan EU:n tariffikiintiöön siten, että Argentiinalle myönnetty määrä kattaa myös tuoreen ja jäähdytetyn lihan.
            
         
               (4)
            
            
               Selkeyden vuoksi on aiheellista täsmentää maa, josta puhvelinliha on peräisin.
            
         
               (5)
            
            
               Asetuksen (EY) N:o 810/2008 2 artiklan e alakohdassa myönnetään 1 300 tonnia CN-koodeihin 0201 20 90, 0201 30, 0202 20 90, 0202 30, 0206 10 95 ja 0206 29 91 kuuluvaa paloiksi leikattua, tiettyä määritelmää vastaavaa korkealaatuista naudanlihaa.
            
         
               (6)
            
            
               Euroopan unionin ja Uuden Seelannin välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehdyssä sopimuksessa (5), joka hyväksyttiin neuvoston päätöksellä 2011/767/EU (6), määrätään 1 300 tonnia korkealaatuista naudanlihaa koskevan EU:n tariffikiintiön määritelmän muuttamisesta.
            
         
               (7)
            
            
               Sen vuoksi asetusta (EY) N:o 810/2008 olisi muutettava.
            
         
               (8)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 810/2008 seuraavasti:
   
               1)
            
            
               Muutetaan 1 artiklan 1 kohta seuraavasti:
               
                           a)
                        
                        
                           korvataan a alakohta seuraavasti:
                           
                                       ”a)
                                    
                                    
                                       66 750 tonnia CN-koodeihin 0201 ja 0202 kuuluvaa korkealaatuista tuoretta, jäähdytettyä tai jäädytettyä naudanlihaa sekä CN-koodeihin 0206 10 95 ja 0206 29 91 kuuluvia tuotteita. Tuontijaksolla 2011/2012 kokonaismäärä on 66 625 tonnia ja tuontijaksoilla 2012/2013, 2013/2014 ja 2014/2015 67 250 tonnia.”;
                                    
                                 
                     
                           b)
                        
                        
                           korvataan b alakohta seuraavasti:
                           
                                       ”b)
                                    
                                    
                                       2 250 tonnia Australiasta peräisin olevaa CN-koodiin 0202 30 90 kuuluvaa jäädytettyä luutonta puhvelinlihaa luuttoman lihan painona ilmaistuna. Tämän kiintiön järjestysnumero on 09.4001.”;
                                    
                                 
                     
                           c)
                        
                        
                           lisätään c alakohta seuraavasti:
                           
                                       ”c)
                                    
                                    
                                       200 tonnia Argentiinasta peräisin olevaa CN-koodeihin 0201 30 00 ja 0202 30 90 kuuluvaa korkealaatuista tuoretta, jäähdytettyä tai jäädytettyä luutonta puhvelinlihaa luuttoman lihan painona ilmaistuna. Tämän kiintiön järjestysnumero 09.4004.”.
                                    
                                 
                     
         
               2)
            
            
               Muutetaan 2 artikla seuraavasti:
               
                           a)
                        
                        
                           korvataan a alakohta seuraavasti:
                           
                                       ”a)
                                    
                                    
                                       29 500 tonnia CN-koodeihin 0201 30 00 ja 0206 10 95 kuuluvaa luutonta naudanlihaa, joka vastaa seuraavaa määritelmää:
                                       ”Valikoituja naudanlihapaloja, jotka on saatu vieroittamisen jälkeen yksinomaan laitumella kasvatetuista sonneista, sonnimulleista tai hiehoista. Sonnien ruhojen on oltava luokiteltuja laatuluokkiin ”JJ”, ”J”, ”U” tai ”U2” ja sonnimullien ja hiehojen ruhojen laatuluokkiin ”AA”, ”A” tai ”B” Argentiinan maatalous-, kotieläintuotanto-, kalastus- ja elintarvikeviraston (Secretaría de Agricultura, Ganadería, Pesca y Alimentos – SAGPyA) laatiman virallisen naudanlihaluokituksen mukaisesti”.
                                       Tuontijaksolla 2011/2012 kokonaismäärä on kuitenkin 29 375 tonnia ja tuontijaksoilla 2012/2013, 2013/2014 ja 2014/2015 se korotetaan 30 000 tonniin.
                                       Lihapalat on merkittävä Euroopan parlamentin ja neuvoston asetuksen (EY) N:o 1760/2000 (7) 13 artiklan mukaisesti.
                                       Pakkausmerkinnän tietoihin voidaan lisätä merkintä ”High Quality Beef”.
                                       Tämän kiintiön järjestysnumero on 09.4450.
                                    
                                 
                     
                           b)
                        
                        
                           korvataan e alakohdassa määritelmä seuraavasti:
                           ”Valikoituja naudanlihapaloja, jotka on saatu yksinomaan laitumella kasvatetuista sonneista tai hiehoista, joiden ruhon paino on enintään 370 kilogrammaa. New Zealand Meat Boardin hallinnoiman ruhojen luokittelujärjestelmän mukaisesti ruhojen on oltava luokiteltuja luokkaan A, L, P, T tai F ja viimeisteltyjä niin, että rasvan paksuus on enintään P, ja lihasten on oltava luokiteltuja luokkiin 1 tai 2.”.
                        
                     
         
               3)
            
            
               Korvataan 8 artiklan 1 kohta seuraavasti:
               ”1.   Edellä 1 artiklan 1 kohdan b ja c alakohdassa ja 2 artiklan a–e ja g alakohdassa tarkoitettujen määrien tuonti edellyttää 4 artiklan a ja b alakohdan sekä tämän artiklan 2 kohdan mukaisesti annettavan tuontitodistuksen esittämistä vapaaseen liikkeeseen luovuttamisen yhteydessä.”.
            
         
               4)
            
            
               Korvataan 10 artiklan toinen kohta seuraavasti:
               ”Tämän asetuksen 1 artiklan 1 kohdan b ja c alakohdassa ja 2 artiklan a–e ja g alakohdassa tarkoitettuihin määriin sovelletaan asetuksen (EY) N:o 376/2008, asetuksen (EY) N:o 1301/2006 III luvun ja asetuksen (EY) N:o 382/2008 säännöksiä, jollei tässä asetuksessa muuta säädetä.”.
            
         
               5)
            
            
               Muutetaan 11 artikla seuraavasti:
               
                           a)
                        
                        
                           Korvataan 1 kohdan b alakohta seuraavasti:
                           
                                       ”b)
                                    
                                    
                                       tuontitariffikiintiön, jonka järjestysnumero on 09.4001 tai 09.4004, osalta viimeistään kunkin tuontitariffikiintiökauden päättymistä seuraavana 31 päivänä elokuuta tuotemäärät, tyhjät ilmoitukset mukaan luettuina, joille tuontitodistuksia on myönnetty edellisellä tuontitariffikiintiökaudella;”.
                                    
                                 
                     
                           b)
                        
                        
                           Korvataan 3 kohdan toinen alakohta seuraavasti:
                           ”Tämän asetuksen 1 artiklan 1 kohdan b ja c alakohdassa ja 2 artiklan a–e ja g alakohdassa tarkoitettuja määriä koskevat ilmoitukset on annettava tämän asetuksen liitteiden IV, V ja VI mukaisesti.”.
                        
                     
         
               6)
            
            
               Korvataan liitteessä I oleva määritelmä seuraavasti:
               ”… peräisin olevaa korkealaatuista naudanlihaa
               
               (asianmukainen määritelmä)
               
                  tai Australiasta peräisin olevaa puhvelinlihaa
               
               
                  tai Argentiinasta peräisin olevaa puhvelinlihaa.”.
            
         
               7)
            
            
               Korvataan liitteessä II oleva ensimmäinen luetelmakohta seuraavasti:
               ”MINISTERIO DE ECONOMÍA Y FINANZAS PÚBLICAS:
               Argentiinasta peräisin olevan lihan osalta:
               
                           a)
                        
                        
                           joka vastaa 1 artiklan 1 kohdan c alakohdan määritelmää;
                        
                     
                           b)
                        
                        
                           joka vastaa 2 artiklan a alakohdan määritelmää.”.
                        
                     
         
               8)
            
            
               Lisätään liitteisiin IV, V ja VI järjestysnumero ja alkuperämaa seuraavasti:
               ”09.4004”
               ”Argentiina”.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä joulukuuta 2011.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä marraskuuta 2011.
      
         
            Komission puolesta, puheenjohtajan nimissä
         
         Dacian CIOLOȘ
         
            Komission jäsen
         
      
   
   
      (1)  EYVL L 146, 20.6.1996, s. 1.
   
      (2)  EUVL L 219, 14.8.2008, s. 3.
   
      (3)  EUVL L 317, 30.11.2011, s. 11.
   
      (4)  EUVL L 317, 30.11.2011, s. 10.
   
      (5)  EUVL L 317, 30.11.2011, s. 3.
   
      (6)  EUVL L 317, 30.11.2011, s. 2.
   
      (7)  EYVL L 204, 11.8.2000, s. 1.”;